**EXERCICI DE REPÀS DEL TEMA 2 APROVISIONAMENT I VENDES 1**

Redacteu al llibre Diari les següents operacions realitzades per diferents empreses:

1. Comprem mercaderies per 5.300 €, i a la factura s’hi carreguen envasos per 400 €, amb facultat de devolució, més el 21% d ’lVA.

2. Donat que l’empresa ha assolit el volum de compres estipulat pel proveïdor, se’ns concedeix un ràpel de 600€ (21% d’iva).

3. Comprem matèries primeres per un import de 7.200 €, que hem de pagar al cap de 6 mesos. (21% d’iva).

4. Quan han passat 15 dies des que s’han rebut les matèries primeres i la factura corresponent, el proveïdor ens concedeix una bonificació de 400 €, més IVA, per defectes en el producte.

5. Comprem mercaderies, a crèdit, per 37.000 €, (21% d’iva). El transport realitzat per una empresa del sector 400 €, (21% d’iva). Que paguem en efectiu.

6. Comprem matèries primeres per 3.800 €, incloent la factura un descompte promocional del 15%, més 150 euros de despeses de transport, més IVA. L’empresa accepta una lletra a 30 dies.

 7. L’empresa torna la meitat dels envasos als quals fa referència el punt 1 i decideix adquirir-ne l’altra meitat.

8. Una altra empresa ha realitzat unes transformacions als nostres productes en curs, perquè puguem fer-los servir a la finalització del nostre procés productiu. Ens ha facturat per aquesta feina 4.500 €, (21% d’iva), que paguem amb xec.

9. Compra fuel per 800 € (21% d’iva) amb un descompte comercial del 5%, que figura a la factura. Es considera un volum suficient com per inventariar.

10. Obtenim un descompte de 1.300€, (21% d’iva) per assolit un determinat volum de comandes durant el semestre.

11.Comprem material d’oficina per 450 € (21% d’iva) que paguem en efectiu. Es considera un volum suficient com per inventariar.

12. Venem gènere a crèdit per import de 6.050 € (amb el 21% d'IVA inclòs).

13. El client del punt anterior ens torna gèneres per 1.210 € (IVA inclòs), perquè no s'ajusten a la comanda que ha sol·licitat.

14. La recaptació d'un dia de cinema ha estat de 2.420 € (inclòs l’lVA del 21%).

15.Venem a crèdit productes de la nostra fabricació per valor de 5.600 €, més el 21% d'IVA

16.La recaptació per venda de bitllets d’una empresa de transports ha estat de 2.200 € (incloent el 10% d’iva).

17. Venem a termini mercaderies per import de 9.500 €, carregant a més al client 300 € per embalatges i 200 € per envasos, amb dret a devolució. L’IVA és del 21%.

18. El client del punt anterior ens torna gèneres per import de 1.700 €, més IVA. També torna tots els envasos i decideix adquirir els embalatges.

19. El client dels punts 17 i 18 ens envia una transferència bancària per l’import líquid del seu deute, després de deduir-li 500 € (21% d’iva) en concepte de pagament immediat.

20. Una pastisseria compra, a termini, farina per 3.400 € i segó per 760 €, carregant-li, a més, 125 € pels sacs sense facultat de devolució. (10% d’iva)

21 . La pastisseria anterior torna a la fàbrica farina per 670 € amb els corresponents sacs per valor de 23 €, per estar en males condicions. (10% d’iva).

22. Per la intervenció en una operació de compravenda es reben 1.300 €, (21% d’iva), en efectiu. L'activitat principal de l’empresa és la mediació en aquest tipus d’operacions.

23. Un majorista de fruites i verdures factura a un minorista gèneres per import de 2.300 €. A la factura inclou l'lVA del 4% i el recàrrec d’equivalència del 0,5%.

24. Una empresa immobiliària cobra en efectiu dels seus arrendataris i inquilins 7.000 €, més el 21% d’IVA.

25. Les existències de matèries primeres al principi d’un exercici eren de 1.400 € i les del final de d’exercici són de 500 € (Efectueu els assentaments de variació d'existències al final d'aquest exercici)

26 A continuació tens el valor inicial i final d’existències d’una fabrica de bicicletes. Efectueu els assentaments de variació d’existències a 31 de desembre.

|  |  |  |
| --- | --- | --- |
| Existència | Valor 01/01 | Valor 31/12 |
| Rodes adquirides al proveïdorBicicletes en cursBicicletes acabadesGas emmagatzemat per la foneriaMetall per fondre i fer els xassís  | 15.0002.00023.0004.0009.000 | 3.000012.0009.00014.000 |

27 S'estima que el valor net realitzable de les existències finals de metall del punt anterior és de 10.000 € i el de les bicicletes acabades 15.000 €

28 A l’empresa hi ha hagut un robatori i han desaparegut mercaderies per valor de 600 €.

29 Al final de l‘exercici econòmic de 20X7, el valor net realitzable de les existències finals de mercaderies s’estima en 800 € menys que el seu preu d’adquisició.

30 (A l’empresa anterior) Al final de l'exercici econòmic de 20X8 el valor net realitzable de les existències finals de mercaderies és 1.500 € inferior al seu preu d'adquisició

31 (A l’empresa anterior) Al final de l'exercici econòmic de 20X9 el valor net realitzable de les existències finals de mercaderies és 2.500 € superior al seu preu d'adquisició